ུད་དང་། གཡས་སུ་བྱམས་པར་སྤྱོད་བརྒྱུད་དང་།
གཡོན་དུ་འཇམ་དཔལ་དབྱངས་ལ་ལྟ་བརྒྱུད་ཀྱི་བླ་མ་བསྐོར་བ་རྣམས་དང་། ཡི་དམ་
ཞེས་པས་གཙོ་བོ་ཤཱཀྱའི་རྒྱལ་པོ་ལ་བྱ་སྤྱོད་རྣལ་འབྱོར་བླ་མེད་ཀྱི་རྒྱུད་སྡེ་བཞིའི་ལྷ་
ཚོགས་དང་། དཀོན་མཆོག་གསུམ་ཞེས་པས། དུས་གསུམ་ཕྱོགས་བཅུའི་ལོངས་སྤྲུལ་
གྱི་སངས་རྒྱས་དཀོན་མཆོག་དང། སོ་སོའི་མདུན་ན་ལུང་རྟོགས་ཀྱི་ཆོས་དཀོན་
མཆོག་བརྡར་བཏགས་ཀྱི་གླེགས་བམ་དང༌། བྱང་སེམས་ཉན་རང་སྟེ་ཐེག་པ་གསུམ་
གྱི་དགེ་འདུན་དཀོན་མཆོག་རྣམས་ཀྱིས་རིམ་པ་ལྟར་བསྐོར་བ་རྣམས་དམིགས་པར་
བྱའོ། །གཉིས་པ་ནི། མཁའ་འགྲོ་ཆོས་སྐྱོང་ཐམས་ཅད་དང་། ཞེས་པ་སྟེ། དེ་ཡང་
སྲི་ཞུའི་མགྲོན་གྱི་འོག་ཏུ་ཕྱག་ན་རྡོ་རྗེ་ལ་མཁའ་འགྲོ་ཞེས་པས་ཡུལ་ཉེར་བཞིའི་སྔགས་
ཞིང་ལྷན་སྐྱེས་ཀྱིས་དཔའ་བོ་མཁའ་འགྲོ་དང༌། ཆོས་སྐྱོང་ཞེས་པས་མགོན་པོ་ཕྱག་
དྲུག་པ་དང་། འདོད་ཁམས་མ་ལ་སོགས་པ་དྲེགས་པ་ཕོ་མོ་དང་དཔལ་མགོན་དོན་ལྔ་
སོགས་ཀྱིས་བསྐོར་བ་རྣམས་ དམིགས་པར་བྱའོ། ། གསུམ་པ་སྙིང་རྗེའི་མགྲོན་
དམིགས་པ་ལ་གསུམ། སྐབས་དོན་གྱི་འབྲེལ་བ་དྲི་ཟའི་མགྲོན་དམིགས་པ། མ་བུས་
འབྲེལ་བ་རིགས་དྲུག་སྤྱིའི་མགྲོན་དམིགས་པ། གནས་མགྲོན་གྱིས་འབྲེལ་བ་གཞི་
བདག་གི་མགྲོན་ དམིགས་པའོ། ། དང་པོ་ནི། དྲི་ཟའི་རྒྱལ་ པོ་ རབ་ དགའ་
སོགས། །དྲི་ཟའི་ཚོགས་རྣམས་མ་ལུས་དང་། །ཞེས་པ་སྟེ། དེ་ཡང་ཡོན་ཏན་གྱི་
མགྲོན་གྱི་གཡས་ཀྱི་སྙིང་རྗེའི་མགྲོན་གྱི་གཙོ་བོ་སྤྱན་རས་གཟིགས་ཀྱི་གཡས་སུ་དྲི་ཟའི་
རྒྱལ་པོ་ཪབ་དགའ་སྐུ་མདོག་དཀར་པོའི་པི་ཝང་འཛིན་པ་ལྷའི་ཆ་བྱད་ཅན་ལ།
གཤོག་རྒྱང་ལ་སོགས་པའི་ནམ་མཁའ་ལྡིང་དང༌། ལྗོན་པ་རྟ་མགོ་ཅན་ལ་སོགས་པའི་
མིའམ་ཅི་དང་། ཟུར་ཕུད་ལྔ་པ་ལ་སོགས་པའི་དྲི་ཟའི་ཚོགས་ཀྱིས་བསྐོར་བ་རྣམས་
དམིགས་པར་བྱའོ། ། གཉིས་པ་ནི། མར་གྱུར་རིགས་དྲུག་སེམས་ཅན་དང༌།
ཞེས་པ་སྟེ། དེ་ཡང་སྤྱན་རས་གཟིགས་ཀྱི་མདུན་དུ་དུས་གསུམ་གྱི་ཕ་མར་གྱུར་བའི་ལྷ་
མི་ལྷ་མིན་དུད་འགྲོ་ཡི་དགས་དམྱལ་བ་སྟེ་འགྲོ་བ་རིགས་དྲུག ལྷ་གཡེང་པའི་ལམ།
མི་གདམས་པའི་ལམ། དུད་འགྲོ་མུན་པའི་ལམ། ཡི་དྭགས་ འགོག་པའི་ ལམ།
242

དམྱལ་བ་གདུང་བའི་ལམ་སྟེ་ལམ་རྒྱུད་ལྔ། མངལ་སྐྱེས། སྒོང་སྐྱེས། དྲོད་གཤེར་
སྐྱེས། རྫུས་སྐྱེས་ཏེ་སྐྱེ་གནས་བཞིས་བསྡུས་པའི་སྲིད་རྩེ་ནས་མནར་མེད་ཀྱི་བར་གྱི་
སེམས་ཅན་རྣམས་དམིགས་པར་བྱའོ། ། གསུམ་པ་ནི། ཡུལ་ལྷ་གཞི་བདག་ཚོགས་
རྣམས་དང་། ཞེས་པ་སྟེ། དེ་ཡང་སྤྱན་རས་གཟིགས་ཀྱི་གཡོན་དུ་སའི་ལྷ་མོ་བསྟན་
མ་ལ་སྤྱིར་འཛམ་གླིང་། སྒོས་བོད་ཡུལ། ཡང་སྒོས་རང་ཉིད་གནས་པའི་ཡུལ་དེའི་ལྷ་
ས་གཞིའི་བདག་པོར་གྱུར་པའི་དམུ་བདུད་བཙན་རྒྱལ་མ་སྲིན་ཀླུ་གནོད་སྦྱིན་ཏེ་སྡེ་
བརྒྱད་མཐུ་བོ་ཆེ་རྣམས་ དམིགས་པར་བྱའོ། ། བཞི་པ་ལན་ཆགས་ ཀྱི་ མགྲོན་
དམིགས་པ་ནི། ལན་ཆགས་ཤ་འཁོན་གཉེར་བ་དང་། ཞེས་པ་སྟེ། དེ་ཡང་ཡོན་
ཏན་གྱི་མགྲོན་གྱི་གཡོན་གྱི་རྟ་མགྲིན་མཐའ་བསྐོར་དུ་སྟེང་འོག་གསུམ་གྱི་འདོན་
བགེགས་སྤྱི་དང་ཁྱད་པར་རང་གི་ཚེ་རབས་སྔོན་མ་རྣམས་སུ་གཞན་གྱི་ལུས་སྲོག་
ལོངས་སྤྱོད་ལ་གནོད་འཚེ་བྱས་པའི་ལེ་ལན་ཆགས་ནས་ཤ་འཁོན་ཏེ་རང་གི་ལུས་སྲོག་
ལོངས་སྤྱོད་ལ་གནོད་འཚེ་བྱེད་པ་དོན་དུ་གཉེར་བའི་སེམས་ཅན་རྣམས་དམིགས་པར་
བྱའོ། ། གཉིས་པ་ཁྱད་པར་ཉམས་ཐག་བར་དོའི་མགྲོན་དམིགས་པ་ནི། ཁྱད་པར་
ཁ་སང་དེ་རིང་བར། །བསད་ལྕེབས་ཤི་ནས་སྔ་ལུས་བོར། །ཕྱི་ལུས་མ་རྙེད་བར་དོ་
ཡི། །ཇི་སྙེད་སེམས་ཅན་ཐམས་ཅད་ལ། །ཞེས་པ་སྟེ། དེ་ཡང་སྤྱན་རས་གཟིགས་
ཀྱི་རྒྱབ་ཏུ་གཞན་གྱིས་བསང་བ་དང་། རང་གིས་ལྕེབས་པ་དང༌། འབྱུང་འཁྲུགས་
ཀྱིས་ཤི་བ་གསུམ་གང་རུང་གིས་ཚེ་སྔ་མའི་ལུས་རྟན་རགས་པ་བོར་ཞིང༌། རིགས་དྲུག་
གི་གནས་སུ་ཕྱི་མའི་ལུས་རྟེན་རགས་པ་མ་རྙེད་པར་ད་ལྟ་ཤིན་ཏུ་ཕྲ་བའི་རླུང་སེམས་
ཙམ་ལས་གྲུབ་པའི་བར་དོའི་ལུས་རྟེན་བོང་ཚོད་བྱིས་པ་ལོ་ལྔ་ལོན་པ་ཙམ་དང་།
གང་དུ་སྐྱེ་འགྱུར་གྱི་ཕྱི་མའི་ལུས་དབྱིབས་ཅན་གྱི་སེམས་ཅན་ཇི་སྙེད་ཅིག་ཡོད་པ་
ཐམས་ཅད་ནན་ཏན་དུ་དམིགས་པར་བྱ་སྟེ། རྗེ་ཉིད་ཀྱིས། ཆ་མེད་ཡུལ་དུ་གྲོགས་
མེད་གཅིག་པུར་འཁྱམས། །འཇིགས་སྐྲག་འཁྲུལ་བའི་སྣང་བ་ཆུ་ལྟར་འཁྲུག །གར་
སྐྱེའི་གདེངས་མེད་བར་དོའི་འགྲོ་ཀུན་གྱི། །སྐྱབས་མགོན་མཛོད་ཅིག་བླ་མ་ཡི་དམ་
ལྷ། ཞེས་གསུངས་པ་ལྟར། སྤྱིར་ཤིན་ཏུ་ཡང་ཞིང་རང་ཉིད་ཀྱང་ཚེ་འདིར་འཚང་རྒྱ་
243

བའམ་གཟུགས་མེད་ཁམས་སུ་སྐྱེ་ན་མ་གཏོགས་རིང་པོར་མི་ཐོགས་པར་འདི་ལྟ་བུའི་
ངང་ཚུལ་ཉམས་སུ་མྱོང་དགོས་པ་ཤ་སྟག་ཡིན་པ་དང༌་། ཡང་སྒོས་མཛོད་ལས། མི་
ལྡོག་དེ་ནི་དྲི་ཟའོ། ། ཞེས་འདི་རྣམས་ལ་ཟས་ཀྱི་ཁྱད་པར་དྲི་ཙམ་ལས་གཞན་མེད་
པར་གསུངས་པས་དྲིའི་མཆོད་སྦྱིན་གྱི་སྐབས་འདིར་འདི་རྣམས་མགྲོན་གྱི་གཙོ་བོ་ཡིན་
པས་ནན་གྱིས་བསྔོ་དགོས་པར་ཤེས་པའི་ཕྱིར་དུ་འདིར་ཁྱད་པར་ཞེས་དམིགས་ཀྱིས་
བཀར་ནས་གསུངས་པ་ཡིན་ལ། ་་ལ། ཁ་སང་དེ་རིང་བར་ཞེ
སང་གི་སྒྲ་དེ་ནི་
ང་དེ་རིང་བར་ཞེས་པའི་ཁ་སང་
ཉིན་ཞག་སྔོན་མ་ཁོ་ན་ལ་གོ་བར་མི་བྱ་སྟེ། ཁ་སང་ནས་ཞེས་པའི་སྒྲ་དེ་ཉིན་ཞག་དུ་
མའི་སྔ་རོལ་ལ་འཇུག་པའི་ཕྱིར་དང་། བར་དོའི་ཚེ་ཚད་རིང་མཐའ་ཉིན་ཞག་བདུན་
ཡིན་ཅིང་། སྐྱེ་བའི་རྒྱུ་ཚོགས་མ་ཚང་ན་ཞག་ཞེ་དགུའི་བར་དུའང་གནས་པར་
གསུངས་པའི་ཕྱིར་རོ། ། གཉིས་པ་དེ་ལ་ཇི་ལྟར་བསྔོ་བ་ནི། འབུལ་ཞིང་བསྔོ་བས་
མགྲོན་རྣམས་ཀུན། །འདོད་དགུའི་ཆར་གྱིས་ཚིམ་གྱུར་ནས། །ཞེས་པ་སྟེ། དེ་ཡང་
བསྔོ་བྱའི་རྫས་འདི་ཉིད་བསྔོ་ཡུལ་ཡར་མགྲོན་རྣམས་ལ་དད་པས་འབུལ་ཞིང་། མར་
པའོ།
མགྲོན་རྣམས་ལ་སྙིང་རྗེས་བསྔོ་བས་འཁོར་འདས་ཀྱི་མགྲོན་རྣམས་ཐམས་ཅད་ལ་རང་
རང་ཇི་ལྟར་འདོད་པའི་འདོད་དགུའི་ཆར་བབ་སྟེ་མཉེས་ཤིང་ཚིམ་པར་གྱུར་ཅིག་པ་
སྟེ། ནས་ནི་ལྷག་བཅས་ཀྱི་སྒྲའོ། ། གསུམ་པ་འཕྲིན་འཚོལ་སྨོན་ལམ་བྱ་བ་ལ་
གཉིས། ཡར་མགྲོན་ལ་འཕྲིན་ལས་འཚོལ་བ་དང་། མར་མགྲོན་ལ་སྨོན་ལམ་གདབ་
།བདག་གི་བར་ཆད་ཀུན་ཞི་ཞིང་། །ཚེ་རིང་ནད་མེད་འབྱོར་བ་རྒྱས། །
ཁམས་གསུམ་ དབང་ དུ་ འདུ་ བ་ དང༌། ། བསམ་ དོན་ ཡིད་ བཞིན་ འགྲུབ་ པར་
མཛོད། །ཅེས་པ་སྟེ། དེ་ཡང་ཚིག་དོན་དྲན་པའི་སྒོ་ནས་གདུང་ཤུགས་ཀྱིས་གསོལ་
བ་བཏབ་པས་ཡར་མགྲོན་རྣམས་ལས་བདུད་རྩི་བབས་པས་བྱང་ཆུབ་སྒྲུབ་པའི་ཕྱི་
ནང་གི་བར་ཆད་ཐམས་ཅད་ཞི་བའི་དངོས་གྲུབ་དང༌། སླར་ཡར་མགྲོན་རྣམས་
དགྱེས་བཞིན་དུ་རང་ལ་ཐིམ་པས་ཚེ་དང་། ནད་མེད་པའི་ལུས་སྟོབས་དང་། དཔལ་
འབྱོར་དང་། ལུང་རྟོགས་ཀྱི་ཡོན་ཏན་རྒྱས་པའི་དངོས་གྲུབ་དང་། འདོད་གཟུགས་
གཟུགས་མེད་དེ་ཁམས་གསུམ་གྱི་མི་ནོར་རྫས་གསུམ་དབང་དུ་འདུ་བའི་དངོས་གྲུབ་
244

དང༌། སྐྱབས་ཡུལ་རྣམས་ཀྱིས་གསང་གསུམ་གྱི་བྱིན་རླབས་ཞུགས་ཏེ་ཕྱག་རྒྱ་ཆེན་པོ་
མཆོག་གི་དངོས་གྲུབ་ཀྱང་ཐོབ་སྟེ་བསམ་དོན་གྱི་རེ་བ་ཡིད་བཞིན་དུ་གྲུབ་པའི་མོས་པ་
བྱའོ། ། གཉིས་པ་ལ་གསུམ། བར་དོ་ལ་སྨོན་ལམ་གདབ་པ། མགྲོན་སྤྱི་ལ་སྨོན་
ལམ་གདབ་པ། རང་ཉིད་ལ་སྨོན་ལམ་གདབ་པའོ། ། དང་པོ་ནི། བར་དོའི་
སེམས་ཅན་ཐམས་ཅད་ཀྱང༌། །འཇིགས་སྐྲག་སྡུག་བསྔལ་ལས་གྲོལ་ཏེ། །བླ་མའི་
གདམས་ངག་དྲན་གྱུར་ནས། །བདེ་བ་ཅན་དུ་སྐྱེ་བར་ཤོག །ཅེས་པ་སྟེ། དེ་ཡང་
བར་དོའི་སེམས་ཅན་ཐམས་ཅད་ཀྱང་ས་ཆུ་མེ་རླུང་གི་སྒྲ་བཞི་དང༌། འདོད་ཆགས་ཞེ་
སྡང་གཏི་མུག་གི་གཡངས་གསུམ་ལ་བརྟེན་པའི་འཇིག་སྐྲག་དང་སྡུག་བསྔལ་ལས་གྲོལ་
ཏེ། བསྲེ་འཕོ་མཚམས་ སྦྱོར་ དང་ ཕྱི་ ནང་ གསང་ བསྒྱུར་ ལ་ སོགས་པའི་བླ་མའི་
གདམས་ངག་རྣམས་དྲན་ནས་ཉམས་སུ་བླངས་པས་ལོངས་སྤྱོད་རྫོགས་སྐུ་ཐོབ་ཅིང༌།
ཅི་སྟེ་མ་ཐོབ་ན་དག་ཞིང་བདེ་བ་ཅན་དུ་སྐྱེས་ནས་ས་ལམ་མྱུར་དུ་བགྲོད་དེ་འཚང་རྒྱ་
བར་ཤོག་ཅིག་སྙམ་དུ་སྨོན་པ་བྱའོ། ། གཉིས་པ་ནི། ལན་ཆགས་བུ་ལོན་དག་གྱུར་
ནས། །འགྲོ་ཀུན་བདེ་སྐྱིད་ལྡན་པ་དང༌། །ཡུལ་ལྷ་གཞི་བདག་རྣམས་ཀྱིས་ཀྱང་། །
རྟག་ཏུ་གཡེལ་མེད་གྲོགས་བྱེད་ཤོག །ཅེས་པ་སྟེ། དེ་ཡང་གདོན་བགེགས་རྣམས་
གནོད་འཚེའི་སེམས་དང་བྲལ་ཞིང་ལན་ཆགས་རྣམས་ཀྱང་བུ་ལོན་དག་པ་དང་། དྲི་
ཟས་མཚོན་པའི་འགྲོ་བ་རིགས་དྲུག་སྙིང་རྗེའི་མགྲོན་ཀུན་ཀྱང་འཕྲལ་དུ་སོ་སོའི་སྡུག་
བསྔལ་དང་བྲལ་ནས་བདེ་ཞིང་ཕུགས་སུ་རྣམ་མཁྱེན་ཐོབ་ནས་སྐྱིད་པ་དང་།
ཡུལ་
ལྷས་ཀྱང་དུས་རྟག་ཏུ་གཡེལ་བ་མེད་པར་བདག་གི་ཆོས་མཐུན་གྱི་སྟོང་ས་གྲོགས་བྱེད་
པ་ཤོག་ཅིག་སྙམ་དུ་སྨོན་པའོ། ། གསུམ་པ་ནི། བདག་ཀྱང་འཆི་བའི་དུས་ཀྱི་
ཚེ། །གནད་གཅོད་སྡུག་བསྔལ་དང་བྲལ་ཏེ། །དག་པའི་ཞིང་དུ་སྐྱེས་ནས་ཀྱང༌། །
འགྲོ་ཀུན་ཕན་བདེ་སྩོལ་བར་ཤོག །ཅེས་པ་སྟེ། དེ་ཡང་སངས་རྒྱས་སྒྲིབ་པ་རྣམས་
སེལ་སོགས་པའི་སྲིད་བཞིའི་མགྲོན་རྣམས་ལ་གསུར་བསྔོ་བགྱིས་པའི་དགེ་བས་བདག་
ཉིད་ཀྱང་ནམ་ཞིག་འཆི་བའི་དུས་ཀྱི་ཚེ་ལུས་སྲོག་འབྲལ་ཁའི་ཆི་རྐྱེན་ངན་པའི་གནད་
གཅོད་ཀྱི་སྡུག་བསྔལ་་ཕྲ་མོ་ཙམ་དང་ཡང་བྲལ་ཏེ་བདེ་བ་ཅན་སོགས་རང་གང་ལ་
245

འདུན་པའི་དག་པའི་ཞིང་དུ་ཐོགས་པ་མེད་པར་སྐྱེས་ནས་ས་ལམ་གྱི་བགྲོད་པ་མཐར་
ཕྱིན་ཏེ་མ་རྒན་འགྲོ་བ་ཀུན་ལ་གནས་སྐབས་ཕན་པ་མངོན་མཐོའི་གོ་འཕང་དང་།
མཐར་ཐུག་བདེ་བས་སངས་རྒྱས་ཀྱི་གོ་འཕང་སྩོལ་ནུས་པར་ཤོག་ཅིག་ཅེས་སྨོན་
པའོ། །
གསུམ་པ་མཇུག་ཆོག་ནི། གཞུང་དུ་མི་གསལ་ཡང་། ཡིད་ལ་འདོད་འཇོ་དང་
བསྟུན་ན། །སྐར་མ་རབ་རིབ་མར་མེ་དང༌། །སྒྱུ་མ་ཟིལ་པ་ཆུ་བུར་དང༌། །རྨི་ལམ་
གློག་དང་སྤྲིན་ལྟ་བུ། །འདུས་བྱས་ཆོས་རྣམས་དེ་ལྟར་བལྟ། །དེ་ལྟར་ཟང་ཟིང་གི་
སྦྱིན་པས་ཚིམ་པ་ལ་ཆོས་བཤད་པས་རྒྱུད་གྲོལ་ནས་རང་རང་གི་གནས་སུ་སོང་བར་
གྱུར། བདག་གི་བསམ་པའི་སྟོབས་དགའ་དང༌། ཞེས་སོགས་ཀྱིས་བདེན་སྟོབས་
དང༌་། བསོད་ནམས་འདི་ཡིས་ཐམས་ཅད་གཟིགས་པ་ཉིད། ཅེས་སོགས་ཀྱིས་སྔོ་
སྨོན་དང་། ཉིན་མོ་བདེ་ལེགས་མཚན་བདེ་ལེགས། ཞེས་སོགས་ཀྱིས་བཀྲ་ཤིས་
བཅས་བྱ་སྟེ། མྱག་མྱོག་མང་པོ་མི་དགོས་སོ། ། གཉིས་པ་བཏང་བའི་ཕན་ཡོན་ནི།
དེ་ལྟ་བུའི་ཚུལ་གྱིས་གསུར་བཏང་ན་གནས་སྐབས་བར་ཆད་སེལ་ཞིང་།
དུ་སྐྱེ་བ་སོགས་ཕན་ཡོན་ཤིན་ཏུ་ཆེའོ། །ཞེས་པ་སྟེ། ཡིད་ལ་འདོད་འཇོ་ལས་ཀྱང་།
བསམ་དོན་ འགྲུབ་ ཅིང་ ཚོགས་ གཉིས་ རྫོགས་ ནས་ འཚང་ རྒྱ་ བར་ གསུངས་ པས།
བདེ་བ་ཅན་
གཉིས་ཀ་བསྔོམས་ཏེ་བཤད་ན། གནས་སྐབས་སུ་ཕྱི་ནང་གི་བར་ཆད་སེལ་ཞིང་།
བདེ་བ་ཅན་དུ་སྐྱེ་བ་སོགས་ཆོས་མཐུན་གྱི་བསམ་དོན་འགྲུབ་པ་དང་།
མཐར་ཐུགས་
བསོད་ནམས་དང་ཡེ་ཤེས་ཀྱི་ཚོགས་གཉིས་རྫོགས་ཏེ་འཚང་རྒྱ་བར་འགྱུར་བས་ན་
འདིར་མ་འདུས་པའི་སྐྱེས་བུའི་འདོད་དོན་བསྒྲུབ་བྱ་གང་ཡང་མེད་པས་ཕན་ཡོན་
ཤིན་ཏུ་ཆེ་བར་སྟོན་པ་ཡིན་ནོ། །དེ་ཡང་ཕན་ཡོན་དམིགས་བསལ་ཅན་དུ་སྐྱེ་བར་
གསུངས་པའི་དགོངས་པ་ནི། ཞིང་དེར་སྐྱེ་བའི་རྒྱུར་སངས་རྒྱས་འོད་དཔག་མེད་
ཞིང་ཁམས་དང་བཅས་པ་ཡིད་ལ་བྱེད་པ་དང་། བྱང་ཆུབ་ཀྱི་སེམས་སྒོམ་པ་དང་།
དགེ་བ་མང་དུ་གསོག་པ་དང་། དེ་བདེ་བ་ཅན་དུ་སྐྱེ་བའི་རྒྱུར་བསྔོ་བ་བཞི་གསུངས་
པ་རྣམས་གཞུང་འདིར་ཆ་ཚང་བར་ཡོད་པའི་རྒྱུ་མཚན་གྱིས་ཡིན་པར་མངོན་ནོ། །
246

གསུམ་པ་རྩོམ་པ་མཐར་ཕྱིན་པའི་ཡན་ལག་སྦྱར་བྱང་ནི། ཞེས་པ་འདི་ཡང་
དགེ་སློང་བློ་བཟང་ཆོས་ཀྱི་རྒྱལ་མཚན་གྱིས་བཀོད་པའོ། །ཞེས་པ་སྟེ། དེ་ཡང་པཎ་
ཆེན་དམ་ཆོས་ཡར་འཕེལ་གྱི་དྲུང་དུ་དེར་ཆོ་ག་ཉེས་མེད་ཕུན་ཚོགས་ཀྱི་སྒོ་ནས་བསྙེན་
པར་རྫོགས་པས་མྱང་འདས་ཚོལ་བའི་ངང་ཚུལ་ཅན་དུ་གྱུར་པས་ན་དགེ་སློང་རྒྱལ་བ་
བློ་བཟང་དོན་གྲུབ་ཀྱི་ཡང་སྲིད་ཡིན་ཅིང་རྗེ་བློ་བཟང་གྲགས་
ན་ཅིང་རྗེ་བློ་བཟང་གྲགས་པའི་བསྟན་པའི་མཛེས་
རྒྱན་དུ་གྱུར་བ་དང༌། གླང་མིག་པ་ཆོས་ཀྱི་རྒྱལ་མཚན་གྱི་མཚན་དང་མཐུན་པར་
མཛད་པས་ན་བློ་བཟང་ཆོས་ཀྱི་རྒྱལ་མཚན་ཞེས་ཡོངས་སུ་གྲགས་པའི་བདག་ཉིད་
ཆེན་པོ་དེས་མཛད་པར་སྟོན་པའོ། །སྨྲས་པ། འགལ་རྐྱེན་བགེགས་སྡིག་ནད་ཉོན་
འཁྲུད་པའི་ཆུ། །མཐུན་རྐྱེན་ཚེ་བསོད་ཡེ་ཤེས་བསྐྱེད་པའི་མ། །བདེ་ལྡན་ཞིང་
མཆོག་བགྲོད་པའི་ཐེམ་སྐས་ཏེ། །དེ་ཕྱིར་འདིར་འབད་མཆོག་ཏུ་སྐལ་བ་བཟང། །
འོན་ཀྱང་སླ་ཆོས་སེར་སྣའི་དབང་གྱུར་རྫས། ། སྨག་རུམ་འདོམ་པ་འཇལ་ཚོགས་
བསྔོས་པའི་འབྲས། །མེ་ཞལ་རྫིང་གི་འདམ་སྐྱེས་རྗེས་འགྲོ་སྙམ། །དམིགས་འབྱེད་
འཁྲིད་ཀྱི་རིམ་པ་མདོར་བསྡུས་བྱས། །དགེ་བ་འདིས་ཀྱང་འགྲོ་བ་མཐའ་དག་གི །
རྨོངས་པའི་མུན་པ་མ་ལུས་དྲུང་ཕྱུང་ནས། །ཤེས་བྱའི་གནས་ཀུན་གཟིགས་པའི་གོ་
འཕང་ལ། །བདག་ཉིད་གཅིག་པུས་ངེས་པར་འགོད་གྱུར་ཅིག ། ཅེས་ཚ་གསུར་
བསྡུས་པའི་འཁྲིད་ཡིག་མཐོང་བ་དོན་ལྡན་ཞེས་བྱ་བ་འདི་ཡང་ཡུལ་གཙང་སྟོད་
གཡས་རུའི་ཆར་སྐྱེས་པའི་དགེ་སློང་སྙོམ་ལས་པ་དྷརྨ་བྷ་དྲ་ཞེས་བྱ་བས་རྣམ་འབྱུང་གི་
ལོའི་ཁྲུམས་སྟོད་ཟླ་བའི་ཡར་ཚེས་བཟང་པོ་ལ་བཞད་དངུལ་ཆུའི་རི་ཁྲོད་དུ་སྦྱར་བའོ།
སརྦ་མངྒལཾ། །
247